Rikunarita-ORG/Wikinium huggingface dataset:
# Mitosis

Mitosis
**Mitosis** ialah proses pembahagian nukleus sel eukariot untuk menghasilkan dua sel anak yang mengandungi kromosom yang seiras dengan kromosom induk (mempunyai bilangan dan jenis kromosom yang sama dengan sel induk).

Mitosis terlibat dalam proses pertumbuhan, penjanaan semula, dan penggantian sel sel rosak atau lama. Mitosis berlaku dalam semua sel soma, iaitu sel-sel tubuh organisma selain daripada sel-sel gamet (set pembiakan seperti sperma dan ovum). Mitosis berlaku dalam sel tumbuhan dan sel haiwan pada tisu-tisu khusus.

## Mitosis pada tumbuhan

1. Dalam tumbuh-tumbuhan, pertumbuhan hanya berlaku pada bahagian-bahagian tertentu sahaja, iaitu di hujung pucuk dan akar, dan di kambium.
2. Bahagian-bahagian ini mempunyai sel-sel meristesm yang giat membahagi secara mitosis.
3. Sel-sel meristem yang terdapat di hujung akar dan hujung pucuk dikenali sebagai sel meristem apeks. Sel meristem apeks bertanggungjawab ke atas pertumbuhan tumbuhan.
4. Sel-sel meristem yang terdapat di pinggir sisi batang dekanal sebagai meristem sisi atau kambium. Meristem sisi atau kambium penting untuk pertambahan saiz lilitan batang tumbuhan.

## Mitosis pada haiwan

1. Tidak seperti tumbuhan, pertumbuhan pada haiwan tidak terhad kepada bahagian-bahagian badan yang tertentu sahaja tetapi berlaku pada hampir kesemua bahagian badan haiwan.
2. Sel-sel yang berada di lapisan Malphigi, iaitu lapisan tisu epidermis kulit yang paling dalam, menjalani mitosis untuk membentuk sel-sel baru.
3. Sel-sel baru ini akan menggantikan sel-sel yang tercedera dan sel yang mati di permukaan kulit terluar yang berkeratin.
4. Pada lapisan Malphigi juga terdapat pigmen melanin yang memberikan warna kepada kulit.
5. Sel-sel saraf akan berhenti menjalankan mitosis sebaik sahaja seseorang mencapai suatu peringkat umur dalam kehidupannya.

## Lihat juga

* Meiosis
# Albia

| Sistem | Siri | Peringkat | Usia (juta tahun dahulu) |
| --- | --- | --- | --- |
| **Paleogen** | **Paleosen** | **Dania** | **lebih muda** |
| Usia Kapur | Akhir | Mastriktia | 66.0–72.1 |
| Kampania | 72.1–83.6 |
| Santonia | 83.6–86.3 |
| Koniasia | 86.3–89.8 |
| Turonia | 89.8–93.9 |
| Senomania | 93.9–100.5 |
| Awal | Albia | 100.5–~113.0 |
| Aptia | ~113.0–~125.0 |
| Baremia | ~125.0–~129.4 |
| Hauterivia | ~129.4–~132.9 |
| Valanginia | ~132.9–~139.8 |
| Beriasia | ~139.8–~145.0 |
| Jura | Akhir | Titonia | **lebih tua** |
| Pembahagian sistem Usia Kapur menurut IUGS tepat pada Julai 2012. |

**Albia** ialah satu umur dalam skala masa geologi, iaitu bahagian yang termuda atau dalam epok Awal Usir Kapur. Julat masanya adalah sekitar 112.0 ± 1.0 hingga 99.6 ± 0.9 juta tahun dahulu. Albia didahului oleh Aptia dan disusuli oleh Senomania.
# Saponin

**Saponin** adalah bahan-bahan kimia organik berasa pahit dan beracun berasal dari tumbuhan tertentu terutamanya dari genus yang mampu menghasilkan buih atau busa ketika dikocak dalam air seakan sabun (akar istilah ini dari *sapon* "sabun" dalam bahasa Latin); malah ia sendirinya larut dalam air dan lemak. Bahan ini asasnya menyerupai glikosida dari struktur menghubung dengan pada molekul organik lain biasanya steroid atau triterpena.

Selain sabun itu sendirinya, bahan kimia ini digunakan dalam ubat-ubatan, alat pemadam api, serta dalam penghasilan sintesis steroid. Banyak sebatian saponin yang beracun ini boleh membunuh ikan sehingga dimanfaatkan banyak masyarakat seluruh dunia untuk menuba dan menangkap hasil ikan tersebut.

## Sumber-sumber utama

Saponin dijumpai dalam spesies-spesies tergolong dalam genus dan keluarga botani berikut:

* Saponaria
* Sapindaceae termasuk genus *Sapindus* (lerak)
* Aceraceae (pokok-pokok mapel)
* Hippocastanaceae

## Rujukan
# Dictionary.com

Dictionary.com|  |
| Jenis tapak | Kamus |
| Tersedia dalam | Inggeris |
| Pemilik | Rock Holdings |
| Dicipta oleh | Brian Kariger Daniel Fierro |
| URL | www.dictionary.com |
| Komersial | Ya |
| Dilancarkan | 14 Mei 1995 (1995-05-14) |

**Dictionary.com** ialah kamus dalam talian yang domainnya pertama kali didaftarkan pada 14 Mei 1995. Kandungan untuk Dictionary.com berdasarkan versi terbaru dari *Random House Unabridged Dictionary*, dengan kandungan lain dari *Collins English Dictionary*, *American Heritage Dictionary* dan lain-lain.

## Rujukan
# Vanilla

| *Vanilla* |
| --- |
|  |
| Bunga spesies *Vanilla planifolia*. |
| Pengelasan saintifik |
| Alam: | Tumbuhan |
| (tanpa pangkat): | Angiosperma |
| (tanpa pangkat): | Monokotiledon |
| Order: | Asparagales |
| Keluarga: | Orchidaceae |
| Subkeluarga: | Vanilloideae |
| Genus: | Vanilla Plumier ex Mill., 1754 |
|  |
| Taburan spesies-spesies anggerik *Vanilla* |
| Sinonim |
| * *Vanillophorum* Neck.
* *Myrobroma* Salisb.
* *Dictyophyllaria* Garay
* *Miguelia* Aver.
 |

Vanilla ialah genus dalam keluarga pokok-pokok bunga anggerik iaitu Orchidaceae. Buah-buah dihasilkan persenyawaan bunga dari semua spesiesnya panjang, tebal, dan berisi biji-biji benih keras.

Nama genus ini dijejak kepada nama *vainilla* dalam bahasa Sepanyol bermaksud "lenggai kecil" yang dipakai penakluk-penakluk Empayar Sepanyol kepada buah-buah spesies *Vanilla planifolia* di Mexico.

## Botani

Pokok-pokok anggerik *Vanilla* tumbuh di kawasan beriklim panas dengan teduhan dan curahan hujan yang disukat antara 150–300 sentimeter. Daun-daunnya keras dan kecil.

Bunga-bunganya berbentuk corong dan tumbuh pada hujung batang atau ketiak daun, dan berwarna jingga atau kuning. Satu demi satu bunganya kembang pada musim bunga selama dua bulan. Bunga-bunga ini gugur jika tidak disenyawakan.

Buahnya panjang dan terdiri daripada tiga ulas. Isi buahnya berair, melekit dan menghasilkan wangian vanilin yang juga menarik lebah-lebah jantan memakan buah tersebut, biji-bijinya melekat pada kaki.

## Kegunaan

Di Madagaskar, spesies-spesies *Vanilla decaryana* dan *Vanilla madagascariensis* (nama dalam Bahasa Malagasi: *vahinamalona* lakuran *vahy amalona* "liana belut") dikenali sebagai ramuan ubat tradisi menaikkan syahwat. Spesies *Vanilla planifolia* yang berasal dari Mexico menghasilkan perisa vanila.

* Buah-buah anggerik *Vanilla* kering dan mentah

## Rujukan

### Sumber-sumber

* Akmal Raffi; Nur Ashikin Psyquay Abdullah; Thohirah Lee Abdullah; Rusea Go (Januari 2017). "A new Vanilla species from Peninsular Malaysia" (PDF). *Malayan Nature Journal*. **69** (2): 17–22.
* Dressler, Robert L. (1993). *Phylogeny and Classification of the Orchid Family*. Melbourne, New South Wales, Australia: Cambridge University Press. ISBN 978-0-521-45058-4.
* Shamina Azeez (2008). "Vanilla". Dalam Parthasarathy, V. A.; Chempakam, Bhageerathy; Zachariah, T. John (penyunting). *Chemistry of Spices* (PDF). CABI. m/s. 287–311. ISBN 978-1-84593-405-7.
# Salicaceae

| Salicaceae Julat zaman:  |
| --- |
|  |
| *Salix alba* |
| Pengelasan saintifik  |
| Domain: | Eukaryota |
| Alam: | Plantae |
| *Klad*: | Trakeofit |
| *Klad*: | Eudikot |
| *Klad*: | Rosid |
| Order: | Malpighiales |
| Keluarga: | Salicaceae Mirb. |
| Subkeluarga |
| * Salicoideae
* Samydoideae
* Scyphostegioideae
 |
| Sinonim |
| * Bembiciaceae
* Caseariaceae
* Flacourtiaceae
* Homaliaceae
* Poliothyrsidaceae
* Prockiaceae
* Samydaceae
* Scyphostegiaceae
 |

**Salicaceae** adalah **keluarga willow** bagi tumbuhan berbunga. Keluarga tradisional (Salicaceae *sensu stricto*) merangkumi willow, poplar, aspen, dan cottonwood. Kajian genetik yang dirangkumkan oleh Angiosperm Phylogeny Group (APG) telah memperluas pengertian keluarga ini untuk mengandungi 56 genus dan kira-kira 1220 spesies, termasuk Scyphostegiaceae tropika dan banyak daripada Flacourtiaceae yang dahulu.

### Salicoideae

**Abatieae *Abatia* Ruiz & Pavón (sekarang termasuk *Aphaerema*)

**Bembicieae *Bembicia* Oliver

**Flacourtieae *Azara* Ruiz & Pavón
* *Bennettiodendron* Merrill
* *Carrierea* Franchet
* *Dovyalis* Arnott
* *Flacourtia* L'Heritier
* *Idesia* Maximowicz
* *Itoa* Hemsley
* *Lasiochlamys* Pax & K. Hoffmann
* *Ludia* de Jussieu
* *Olmediella* Baillon
* *Oncoba* Forsskahl
* *Poliothyrsis* Oliver
* *Tisonia* Baillon
* *Xylosma* G. Forster (sekarang termasuk *Priamosia*)

**Homalieae *Bartholomaea* Standley & Steyermark
* *Bivinia* Tulasne
* *Byrsanthus* Guillemin
* *Calantica* Tulasne
* *Dissomeria* Bentham
* *Homalium* Jacquin
* *Neopringlea* S. Watson
* *Trimeria* Harvey

**Prockieae *Ahernia* Merrill
* *Banara* Aublet
* *Hasseltia* Kunth
* *Hasseltiopsis* Sleumer
* *Macrohasseltia* L. O. Williams
* *Macrothumia* M.H.Alford
* *Neosprucea* Sleumer
* *Pineda* Ruiz & Pavón
* *Pleuranthodendron* L. O. Williams
* *Prockia* L.

**Saliceae *Populus* L.
* †*Pseudosalix* Boucher, Manchester, & Judd
* *Salix* L.

**Scolopieae *Hemiscolopia* van Slooten
* *Pseudoscolopia* Gilg
* *Scolopia* Schreber

### Samydoideae

* *Casearia* Jacquin (termasuk *Hecatostemon*, *Laetia*, *Samyda*, & *Zuelania*)
* *Euceraea* Martius
* *Irenodendron* Alford & Dement
* *Lunania* Hooker
* *Neoptychocarpus* Buchheim
* *Ophiobotrys* Gilg
* *Osmelia* Thwaites (sekarang termasuk *Pseudosmelia*)
* *Piparea* Aublet
* *Ryania* Vahl
* *Tetrathylacium* Poeppig & Endlicher
* *Trichostephanus* Gilg

### Scyphostegioideae

* *Dianyuea* C. Shang *et al*.
* *Scyphostegia* Stapf

### *Incertae sedis*

* †*Saxifragispermum* Reid & Chandler
* †*Utkholokia* (Cheleb.) Iljinskaja & Chelb.

## Rujukan

## Pautan luar

* Kategori berkaitan Salicaceae di Wikimedia Commons
* Data berkaitan Salicaceae di Wikispesies

Templat:Keluarga Angiosperm

Templat:Pengawalan autoriti
# Virgil

Patung kepala Vergil bertarikh abad pertama di Napoli
**Publius Vergilius Maro** (15 Oktober 70 SM–19 SM; bahasa Inggeris: **Virgil** atau **Vergil**) ialah seorang penyair Romawi. Beliau merupakan pengarang seberapa karya bahasa Latin, paling utama termasuk *Eclogae*, *Georgica*, dan terutamanya *Aeneis* iaitu himpunan sajak penceritaan ( *narrative poem* ) sebanyak dua belas buku yang mengisahkan perkembangan dan keagungan Empayar Rom.

## Rujukan
# Salvia officinalis

| *Salvia officinalis* |
| --- |
|  |
| Bunga *Salvia officinalis* |
| Pengelasan saintifik |
| Alam: | Plantae |
| (tanpa pangkat): | Angiosperms |
| (tanpa pangkat): | Eudicots |
| (tanpa pangkat): | Asterids |
| Order: | Lamiales |
| Keluarga: | Lamiaceae |
| Genus: | *Salvia* |
| Spesies: | S. officinalis |
| Nama binomial |
| Salvia officinalis L. |

Pandangan dekat bagi *Salvia officinalis*
Salvia officinalis (**sej**, turut dikenali sebagai **sej taman**, atau **sej biasa**) ialah tananam saka malat hijau separa renek, dengan batang berkayu, daun kekelabuan, dan bunga biru keunguan. Ia termasuk dalam keluarga Lamiaceae dan berasal dari kawasan Mediterranean, walaupun ia sudahpun banyak membiak di seluruh dunia kini. Ia mempunyai sejarah yang panjang dalam kegunaan perubatan dan masakan, dan kini pada zaman moden sebagai tumbuhan hiasan taman.

## Nama

*S. officinalis* mempunyai beberapa nama biasa. Paling dikenali sebagai sej, sej biasa, sej taman, sej keemasan, sej dapur, sej sebenar, sej masakan, sej Dalmatian, dan sej daun lebar. Jenis yang tanaman khusus termasuklah sej ungu dan sej merah. Gelaran *officinalis* merujuk kepada tumbuhan yang terkenal untuk tujuan perubatan atau masakan.

## Rujukan

## Bacaan lanjut

* *The Herb Society of America New Encyclopedia of Herbs & Their Uses*, Deni Bown (New York: DK, 2001)

## Pautan luar

* American Botanical Council Diarkibkan 2014-12-30 di Wayback Machine
* USDA Plants Profile
* Historical medicinal use: from botanical.com
* Salvia officinalis Israel native Plants
# Réunion

| La Réunion |
| --- |
| BenderaMohor |
| Motto: *Florebo quocumque ferar* |
|  |
| Kerajaan |
|  • Presiden Majlis Wilayah | Didier Robert |
| Keluasan |
|  • Jumlah | 2,511 km2 (970 batu persegi) |
| Penduduk (Jan. 2013) |
|  • Jumlah | 844,994 |
|  • Kepadatan | 340/km2 (870/batu persegi) |
| Zon waktu | UTC+04 (RET) |
| Tapak sesawang | Prefecture Regional Council Departmental Council |

**Reunion** (Perancis: La Réunion, IPA: [la ʁeynjɔ̃]  ( dengar); dahulunya Île Bourbon) ialah sebuah pulau Perancis dengan populasi kira-kira 800,000 terletak di Lautan Hindi, sebelah timur Madagaskar kira-kira 200 km sebelah barat daya Mauritius. Secara pentadbiran, pulau ini merupakan sebuah jabatan seberang laut Perancis. Sumber pendapatan Réunion ialah eksport gula dan sektor pertanian.

## Rujukan

## Pautan luar

* (Perancis) Laman web rasmi
* (Inggeris) Laman web rasmi pelancongan Diarkibkan 2006-09-04 di Wayback Machine
# Bogak

| Cycadales Julat zaman:  |
| --- |
|  |
| *Cycas rumphii* dengan strobilus jantan yang sudah tua dan masih muda |
| Pengelasan saintifik  |
| Domain: | Eukaryota |
| Alam: | Plantae |
| *Klad*: | Trakeofit |
| *Klad*: | Spermatofit |
| *Klad*: | Gimnosperma |
| Divisi: | Cycadophyta Bessey 1907: 321. |
| Kelas: | Cycadopsida Brongn. |
| Order: | Cycadales Pers. ex Bercht. & J. Presl |
| Kumpulan yang masih wujud |
| * Cycadaceae
* Zamiaceae
 |
| Sinonim |
| * Cycadofilicales Němejc 1950
* Dioales Doweld 2001
* Stangeriales Doweld 2001
* Zamiales Burnett 1835
 |

**Bogak** atau **sikad** ialah sejenis tumbuhan benih dalam divisi **Cycadophyta** yang berbatang bulat tebal dan berkayu dengan susunan daun pinat (berbentuk pelepah) yang besar, keras, tegar dan malar hijau. Spesies ini berumah dua di mana spesies tumbuhan tertentu adalah sama ada jantan atau betina. Saiz bogak berubah-ubah daripada berbatang hanya beberapa sentimeter hingga setinggi beberapa meter. Ia tumbuh agak perlahan dengan jangka hayat yang lama. Ia zahirnya mirip palma atau pakis, namun langsung tiada perkaitan rapat dengan kumpulan tersebut. Bogak adalah gimnosperma dan mempunyai pendebunga khusus, selalunya berupa kumbang tertentu dan jarang sekali trip atau rerama.

Ia merangkumi keluarga Cycadaceae, Stangeriaceae dan Zamiaceae dalam order **Cycadales**. Taburan tumbuhan ini di seluruh dunia berkurangan di mana empat spesies terancam pupus sementara tujuh spesies lain hanya ada kurang daripada 100 tumbuhan yang masih hidup meliar.

## Taksonomi

Pengelasan bagi Cycadophyta yang masih wujud sehingga peringkat genus:

* Kelas Cycadopsida Brongniart 1843
	+ Order Cycadales Persoon ex von Berchtold & Presl 1820
		- Suborder Cycadineae Stevenson 1992
			* Keluarga Cycadaceae Persoon 1807
				+ Genus *Cycas*
		- Suborder Zamiineae Stevenson 1992
			* Keluarga Zamiaceae Horaninow 1834
				+ Subkeluarga Diooideae Pilg. 1926
					- Suku Diooeae Schuster
						* Genus *Dioon*
				+ Subkeluarga Zamioideae Stevenson 1992
					- Suku Encephalarteae Miquel 1861
						* Genus *Macrozamia*
						* Genus *Lepidozamia*
						* Genus *Encephalartos*
					- Suku Zamieae Miquel 1861
						* Genus *Bowenia*
						* Genus *Ceratozamia*
						* Genus *Stangeria*
						* Genus *Zamia*
						* Genus *Microcycas*

## Taburan

Tumbuhan dalam order ini ditemukan di banyak bahagian subtropika dan tropika dunia. Kepelbagaian spesies terbesar ada di benua Amerika Selatan dan Tengah. Sebanyak 65 spesies diketahui tersebar di Mexico, Antillen, tenggara Amerika Syarikat, Australia, Melanesia, Mikronesia, Jepun, China, Asia Tenggara, India, Sri Lanka, Madagaskar, serta selatan dan tropika Afrika. Sebahagian spesies dapat bertahan hidup di gurun tandus atau iklim separa gurun, dalam keadaan hutan hujan atau juga kedua-duanya.

## Rujukan
# Pelokasi Sumber Seragam

Diagram Euler yang menunjukkan hubungan sesebuah "URL" dengan URI.
**Pelokasi Sumber Seragam** (bahasa Inggeris: Uniform Resource Locator, singkatan: **URL**) ialah sepotong teks rangkaian aksara yang digunakan sebagai alamat pengenal pasti bagi mana-mana sumber elektronik (dokumen, media dan sebagainya) yang boleh dicapai melalui rangkaian. Teks ini dihasilkan menggunakan sintaksis seragam.

Idea ini dicetuskan oleh Tim Berners-Lee sebagai teks pendek yang digunakan dalam pembinaan hiperpautan, iaitu sebahagian daripada ciri hiperteks yang beliau sedang hasilkan ketika itu. URL kemudiannya dipiawaikan dengan kerjasama Internet Engineering Task Force dan menjadi sebagaian daripada infrastuktur Jaringan Sejagat.

URL ialah sejenis URI. Oleh itu, setiap URL merupakan URI, tetapi bukan semua URI itu URL. Sebagai contoh, URL bagi Wikipedia ialah `

URL boleh ditaip oleh pengguna pada pelayar web untuk mendapatkan sumber yang diingini melalui rangkaian.

## Pautan luar

* RFC-3986 (Spesifikasi URI)
# COBOL

**COBOL** (*COmmon Business Oriented Language*) merupakan bahasa pengaturcaraan generasi ketiga. Ia dibina oleh Jabatan Pertahanan Amerika Syarikat tetapi di gunakan dalam bidang perniagaan, kewangan, dan pentadbiran untuk mana-mana syarikat dan untuk kerajaan.

Piawai COBOL 2000 kini memasukkan sokongan untuk pengaturcaraan berorientasikan objek dan ciri-ciri bahasa moden lain.

Antara kebaikan bahasa pengatucaraan ini ialah ia dapat digunakan oleh komputer yang berlainan jenis contohnya seperti Windows atau Macintosh dan banyak lagi. Ia mudah di baca dan mampu memproses fail-fail yang besar.

## Sejarah

COBOL dibina pada 1959 oleh satu badan yang dikenali sebagai *The Short Range Committee* di Pentagon pada 28 dan 29 Mei 1959. Idea untuk COBOL dipelopori oleh En Charles Phillips dari Jabatan Pertahanan Amerika Syarikat.

Jawatan kuasa ini disertai oleh 6 syarikat komputer pada masa itu iaitu Burroughs Corporation, IBM, Minneapolis-Honeywell (Honeywell Labs), RCA, Sperry Rand, dan Sylvania Electric Products dan 3 badan kerajaan iaitu
Tentera Udara Amerika Syarikat, *David Taylor Model Basin*, dan *National Bureau of Standards* yang dikenali pada masa ini sebagai NIST.

## Program "Indahnya Dunia"

```
       IDENTIFICATION DIVISION.
         Program-Id. Indah-Dunia.
      *
       ENVIRONMENT DIVISION.
      *
       DATA DIVISION.
      *
       PROCEDURE DIVISION.
       Para1.
           DISPLAY "Indahnya dunia!".
      *
           Stop Run.
```

## Pautan luar

* (Melayu) Ensiklokamus Teknologi Maklumat: COBOL secara ringkas
* (Inggeris) Komuniti COBOL Diarkibkan 2012-01-21 di Wayback Machine
# Format Dokumen Mudah Alih

| **Format Dokumen Mudah Alih Portable Document Format** |
| --- |
| Sambungan fail: | `.pdf` |
| Jenis media Internet: | `application/pdf, application/x-pdf, application/x-bzpdf, application/x-gzpdf` |
| Kod jenis: | 'PDF ' (termasuk satu ruang tunggal) |
| Pengecam Jenis Seragam: | com.adobe.pdf |
| Magik: | `%PDF` |
| Dibangunkan oleh: | Adobe Systems |
| Diperluas kepada: | PDF/A, PDF/E, PDF/UA, PDF/VT, PDF/X |
| Piawai: | ISO 32000 |

**Format Dokumen Mudah Alih** (bahasa Inggeris: Portable Document Format**, **PDF) ialah satu format fail yang digunakan untuk membentangkan dokumen dalam cara tidak bergantung pada perisian aplikasi, perkakasan, dan sistem pengendalian. Setiap fail PDF mengkapsulkan perihal lengkap bagi dokumen rata tataletak tetap, termasuk teks, fon, grafik, dan maklumat lain yang diperlukan untuk memaparkannya. Pada 1991, penolong pengasas Adobe Systems John Warnock menggariskan satu sistem dipanggil "Camelot" yang berubah ansur menjadi PDF.

## Lihat juga

* Spesifikasi Kertas XML Terbuka
* Perbandingan OpenXPS dengan PDF
* DjVu
* Senarai piawaian ISO
* Senarai perisian PDF
* PAdES, PDF Advanced Electronic Signature
* Dokumen web
* Objek Pemformatan XSL

## Rujukan

## Bacaan lanjut

* doi:10.1145/585058.585077
Petikan ini akan disiapkan secara automatik dalam beberapa minit. Anda boleh memotong barisan atau mengembangkannya sendiri
* Piawaian
	+ PDF 1.6 (ISBN 0-321-30474-8)
	+ PDF 1.4 (ISBN 0-201-75839-3)
	+ PDF 1.3 (ISBN 0-201-61588-6)

## Pautan luar

* How was the PDF format created? Quora
* PDF Association - The PDF Association is the industry association for software developers producing or processing PDF files.
* Adobe PDF 101: Summary of PDF Diarkibkan 2010-10-07 di Wayback Machine
* Adobe: PostScript vs. PDF – Official introductory comparison of PS, EPS vs. PDF.
* *PDF Standards....transitioning the PDF specification from a de facto standard to a de jure standard* – Information about PDF/E and PDF/UA specification for accessible documents file format (archived by The Wayback Machine)
* ISO 19005-1:2005 the PDF/A-1 ISO standard published by the International Organization for Standardization (chargeable)
* PDF Reference and Adobe Extensions to the PDF Specification
* Portable Document Format: An Introduction for Programmers – Introduction to PDF vs. PostScript and PDF internals (up to v1.3)
* The Camelot Paper – the paper in which John Warnock outlined the project that created PDF
* Everything you wanted to know about PDF but were afraid to ask Diarkibkan 2012-01-11 di Wayback Machine - recording of talk by Leonard Rosenthol (Adobe Systems) at TUG 2007
* Convert pdf files to office files , images, txt. Diarkibkan 2014-04-20 di Wayback Machine

Templat:Format fail grafik
Templat:Format fail dokumen pejabat
Templat:Piawaian ISO
Templat:Ebooks
# GitHub

GitHub, Inc.|  |
| Jenis tapak | Perkhidmatan pengehosan repositori Git |
| Tersedia dalam | Bahasa Inggeris |
| Diasaskan | 8 Februari 2008 (2008-02-08) (sebagai Logical Awesome LLC) |
| Ibu pejabat | San Francisco, California, A.S. |
| Pengasas | Tom Preston-Werner Chris Wanstrath PJ Hyett |
| CEO | Nat Friedman (pasca-pemerolehan) Chris Wanstrath (sementara) |
| Industri | Perisian |
| Pekerja | 800 |
| Induk | Microsoft |
| URL | GitHub.com |
| Komersial | Ya |
| Pendaftaran | Pilihan (diperlukan untuk membuat dan menyertai sebuah projek) |
| Pengguna | 40,1 juta (Jun 2018) |

**GitHub, Inc.** ialah penyedia pengehosan Internet untuk pembangunan perisian dan kawalan versi yang menggunakan Git. Ia menawarkan fungsi kawalan versi diedarkan dan pengurusan kod sumber (SCM) Git, serta ciri-cirinya sendiri. Ia menyediakan kawalan akses dan beberapa ciri kolaborasi seperti pengesanan pepijat, ciri-ciri permintaan, pengurusan tugas, integrasi berterusan dan wiki untuk setiap projek. Beribu pejabat di California, ia telah menjadi anak syarikat Microsoft sejak 2018.

GitHub menawarkan perkhidmatan asasnya secara percuma. Perkhidmatan profesional dan perusahaannya yang lebih maju adalah komersial. Akaun GitHub percuma biasanya digunakan untuk mengadakan projek sumber terbuka. Mulai Januari 2019, GitHub menawarkan repositori peribadi tanpa had untuk semua rancangan, termasuk akaun percuma, tetapi hanya dibenarkan sehingga tiga kolaborator per repositori secara percuma. Bermula dari 15 April 2020, rancangan percuma itu membolehkan kolaborator tanpa had, tetapi menghadkan repositori peribadi kepada 2,000 minit GitHub Actions sebulan. Sehingga Januari 2020, GitHub melaporkan mempunyai lebih dari 40 juta orang pengguna dan lebih daripada 190 juta repositori (termasuk sekurang-kurangnya 28 juta repositori awam), menjadikannya kod sumber terbesar di dunia.

## Rujukan

## Pautan luar

* Tapak sesawang rasmi
# Scopus

Ikuti media sosial  **Wikipedia Bahasa Melayu** di **Facebook**  · **Instagram**  · **Twitter**  · **Discord**  · **Telegram**
Ikuti media sosial  **Wikimedia Malaysia** di **Facebook**  · **Instagram**  · **Twitter**  · **Telegram** (saluran)  · (laman sembang)  · **WhatsApp** (saluran)